cyanic-selkie/wikianc huggingface dataset:
Matti Nykänen
Etter hoppkarrieren
Nykänen døde i Villmanstrand 4. februar 2019, 55 år gammel. Noen måneder før han døde ble han diagnostisert med diabetes. Han skal også ha slitt med bukspyttkjertelbetennelse og han døde av akutt lungebetennelse, ifølge Nykänens familie.
MF «Hjelmeland»
MF «Hjelmeland» kan vise til:
Peter Barlow
Peter Barlow (født 13. oktober 1776 og død 1. mars 1862) var en engelsk autodidakt matematiker og fysiker. Han stod bak oppfinnelser og utviklet teoriene innenfor optikk (linser og objektiver) og magnetisme, materiallære og flere andre felter.
Bidrag til matematikken
I 1801 ble Barlow utnevnt til foreleser (assistant mathematical master) ved Royal Military Academy i Woolwich. en stilling som han hadde intil 1847. Han bidro til artikler om matematikk i tidsskriftet Damenes almanakk (The Ladies Diary), samt at han gi ut bøker som for eksempel:
Sistnevnte ble kjent som Barlows tabeller og gir svar på kvadreringer, kuber, kvadratrøtter, kube røtter og inverse verdien av alle heltall fra 1 til 10,000. Disse tabellene ble utgitt regelmessig i nye opplag helt til 1965, da lommekalkulatorer gjort dem gammeldags. Han bidrog til artikler om algebra, analyse, geometri og materiallegeskaper i Rees' Cyclopaedia. Barlow bidrog også i stor grad til Encyclopædia Metropolitana.
Arbeid innenfor fysikk- og ingeniørfag
I årene 1827 til 1832 samarbeidet han med optiker George Dollond, noe som resulterte i at Barlow konstruerte en akromatisk linse som benyttet flytende karbondisulfid. Akromatiske linser var et viktig optisk element for å kunne konstruere forbedrede teleskoper. I 1833 kontruerte Barlow en akromatisk dobbellinse av sammensatt flintglass og kronglass. En videreutvikling av denne typen linse, kalt en «Barlow-linse», er mye brukt i moderne astronomi og fotografi som et optisk element for å forringe aberrasjon og øke forstørrelsen.
I 1823 ble han medlem (fellow) av Royal Society. To år senere fikk han Copleymedaljen for sitt arbeid med å korrigere avviket som oppstår i kompasset ombord i skip på grunn av jern i skroget. Noen av hans undersøkelser innenfor magnetisme ble utført i samarbeid med vitenskapsmannen Samuel Hunter Christie. Han er kreditert for å ha oppfunnet Barlows hjul, som er den første oppfinnelsen som peker frem mot en elektrisk motor. Han er også kjent for Barlows lov, en feilaktig sammenheng mellom elektrisk strøm og en leders ledningsevne. Denne sammenhengen fant forøvrig den tyske vitenskapsmannen Georg Ohm noe senere, og den ble kjent som Ohms lov.
Barlow var opptatt av damplokomotiver, og dermed fikk han en plass i jernbanen kommisjonen av 1836, 1839, 1842 og 1845. Han har gjennomført også flere undersøkelser for det nyetablerte jernbanetilsynet på begynnelsen av 1840-årene.
Barlow kom med flere bidrag til teorien om fasthetslære, inkludert «Essay om styrken av tømmer» (Essay on the strength and stress of timber), (1817) som inneholder eksperimentelle data innsamlet ved Woolwich. Den sjette utgaven i 1867 av dette arbeidet ble utarbeidet av Barlows to sønner etter hans død, og den inneholder en biografi om deres far. Barlow brukte også sin kunnskap om materialer til konstruksjon av broer. Hans sønner Peter W. Barlow og William Henry Barlow ble kjente bygningsingeniører på 1800-tallet.
Barlow døde i 1862, og er begravet i Charlton Cemetery i London.
Dorchester
Dorchester kan vise til:
Steder i England
Stedsnavnet Dorchester er opprinnelig fra England, og spredde seg med puritanere som utvandret fra Dorset.
Kantkonvall
Blomstene henger ned fra stilken ved bladhjørnene, og avgir en god duft (derav det latinske navnet), også dette i motsetning til storkonvall. Den tiltrekker gjerne humler. Blomsten utvikler seg til et mørkt bær.
Kantkonvall vokser vilt i Oslofjorden og på Østlandet og Sørlandet, og er særlig utbredt i kyststrøk. Den er hardfør og kan vokse på relativt skrinn grunn i skjærgården i Sørøst-Norge. På mange øyer kan den være ganske dominant.
Rivalité d’amour
Rivalité d'amour er en fransk stumfilm fra 1908 regissert av Georges Méliès.
Antonio Felice Zondadari den yngre
Antonio Felice Zondadari (den yngre) (født 14. januar 1740 i Siena i Italia, død 13. april 1823 i Siena) var en av den katolske kirkes kardinaler, og var tilknyttet Den romerske kurie og det pavelige diplomati. Han var blant annet nuntius i Flandern, og senere erkebiskop av Siena 1795–1823.
Han ble bispeviet 21. november 1785, av kardinal Francesco Saverio de Zelada, og medkonsekrerende erkebiskop Orazio Mattei og erkebiskop Francesco Saverio Cristiani, O.E.S.A.
Han ble utnevnt in pectore til kardinal i februar 1801 av pave Pius VII, publisert i desember 1801.
Han ble utnevnt av Napoleon til kapellan for hans søster Elisa Bonaparte, prinsesse av Lucca og Piombino. Han deltok ved det gallikanske konsil i 1811.
I samme slekt var kardinal Antonio Felice Zondadari den eldre (kreert 1712).
Kristen Caverly
Kristen Caverly (født 20. september 1984) er en amerikansk svømmer.
Hun representerte USA under Sommer-OL 2004 i Athen, der hun ble utslått i forsøksheatet på 200 meter rygg.
Highway 61 Revisited
Highway 61 Revisited er Bob Dylans sjette studioalbum, utgitt i 1965 på Columbia Records. For første gang spilte Dylan inn alle sangene på et album med rockeband, et format han eksperimenterte med på halve Bringing It All Back Home. Innspillingene er røffe, støyende og har til dels svært anklagende tekster – albumet viser en sint Dylan, i motsetning til albumene før og etter, som og hadde lekne innslag. Albumet inneholder noen av Dylans aller mest kjente sanger, blant andre «Like a Rolling Stone», og omtales ofte som et høydepunkt både i Dylans karriere og i rockens historie.
Highway 61 Revisited kom på 4.-plass i musikkmagasinet Rolling Stones liste over «Tidenes 500 beste album».
Sporliste
Alle sanger skrevet av Bob Dylan.
Kåre Østensen
Østensen spilte 61 offisielle landskamper for Norge, og deltok under vinter-OL for Norge i 1964 i Innsbruck med tiendeplass, i 1968 i Grenoble med ellevteplass og i 1972 i Sapporo med åttendeplass.
Dagen etter
Dagen etter (originaltittel: The Day After) er en amerikansk drama- og katastrofefilm fra 1983 regissert av Nicholas Meyer og produsert av TV-kanalen ABC. Filmen handler om en meget spent situasjon mellom USA og Sovjet under den kalde krigen. Etterhvert bryter det ut en fullskala atomkrig. En amerikansk småby ligger like ved en rakettsilo og blir derav hardt rammet. I dette området skildres tiden forut, underveis og like etter angrepet. I tiden etter blir det store spørsmålet hvordan de gjenlevende skal kunne fortsette livet. Hovedroller spilles av Jason Robards, JoBeth Williams, Steve Guttenberg, John Cullum, og John Lithgow. Manus var ved Edward Hume og filmen ble produsert av Robert Papazian.
Dagen etter ble vist på TV i USA, men ble vist på kino i mange andre land.
Handling
Dagen etter er en rystende beretning om hva som skjer i Lawrence og Kansas City før, under og etter et større atomangrep på USA.
Handlingen er lagt til midten av 1980-tallet. Lederskapet i Sovjet har gitt sine tropper ordre om å rykke over grensen til Vest-Berlin for å invadere Vest-Tyskland. Samtidig med disse dramatiske begivenhetene forbereder en familie i Lawrence seg på sin eldste datters bryllup, og dr. Oakes (Robards) er opptatt med sine oppgaver som sjefskirurg ved byens sykehus. Disse folka fortsetter med sine daglige aktiviteter, men dras samtidig nærmere og nærmere muligheten for atomkrig da russerne utfører et atomangrep på en vesttysk by og et amerikansk krigsskip i Den persiske gulf. Den internasjonale situasjonen eskaleres ytterligere da amerikanerne slår tilbake mot et sovjetisk skip og Sovjet igjen slår tilbake ved å angripe NATOs hovedkvarter med atomvåpen. Folk i USA begynner så smått å oppfatte hvordan ting vil utvikle seg og begynner å barrikadere seg i sine kjellere. Mange blir imidlertid tatt på senga da atomraketter skytes ut fra rakettsiloer i Kansas med mål i Sovjetunionen – vel vitende om at motangrepet kommer om en time. Motangrepet som kommer er ødeleggende. Et samfunn totalt ødelagt og forpestet av radioaktivitet er hva de overlevende må forholde seg til når de kryper frem fra sine ruiner og kjellere. Filmen viser hvordan noen forsøker å leve videre, samt situasjonen på et sykehus uten strøm og andre nødvendige forsyninger.
Reaksjoner
Janet Michaud i den amerikanske kampanjen mot atomvåpen, en del av den såkalte «frys-bevegelsen», hevdet at TV-selskapet ABCs atomkrigsfilm var en «reklameinnats til 50 millioner kroner for vår sak». Moral Majoritys erkekonservative leder, pastor Jerry Falwell fordømte filmen som «politisk propaganda for nedrustning». Han truet samtidig med å saksøke ABC for eventuelle emosjonelle skader seerne får av å se filmen.
Anmelderne og publikum
VGs anmelder gav den terningkast seks.
Priser
Filmen ble nominert til tolv Emmy-priser i 1984 og vant to. I 1985 mottok filmen den tyske Goldene Leinwand for tre millioner kinobesøkende. Edward Hume mottok Writers Guild of America Award for beste originale drama antologi i 1985.
Xieng Khouang
Xieng Khouang (laotisk: ຊຽງຂວາງ) er en provins nordvest i Laos. Provinshovedstaden er Phonsavan. Den berømte Krukkesletta (laotisk: ທົ່ງໄຫຫິນ) ligger i provinsen.
{|
Administrativ inndeling
Provinsen er delt inn i følgende distrikter:
Francisco Javier de Lizana y Beaumont
Don Francisco Javier de Lizana y Beaumont (født 12. juni 1749, død 6. mars 1815) var erkebiskop av Mexico fra 1802 til 1815 og visekonge av Ny-Spania fra den 19. juli 1809 til den 8. mai 1810.
Marino Carafa di Belvedere
Marino Carafa di Belvedere (født 29. januar 1764 i Napoli i Italia, død 5. april 1830) var en av den katolske kirkes kardinaler, og var tilknyttet Den romerske kurie.
Han ble aldri ordinert, mottok heller ikke de lavere vigsler. Han oppgav i 1807 kardinalsverdigheten på grunn av at hans familie ikke hadde etterkommere, ble prins av Acquaviva og giftet seg med Marianna Gaetani dell'Aquila d'Aragona.
Andre kardinaler i samme slekt var Filippo Carafa della Serra (kreert 1378), Oliviero Carafa (1467), Carlo Carafa (1555); Diomede Carafa (1555), Alfonso Carafa (1557), Antonio Carafa (1568), Decio Carafa (1611), Pier Luigi Carafa (1645), Carlo Carafa della Spina (1664), Fortunato Ilario Carafa della Spina (1686), Pierluigi Carafa (1728), Francesco Carafa della Spina di Traetto (1773), og Domenico Carafa della Spina di Traetto (1844).
Fylkesvei 6186
Fylkesvei 6186 går mellom Kjelklia og Todalen i Aure kommune i Møre og Romsdal.
Veien går langs Aursundet til Ervika, og videre langs Vinjefjorden til Todalen.
Strekningenen mellom Kjelklia og Aure var del av fylkesvei 680 fram til veiforbindelsen over Aursundet ble tatt i bruk. Fra Aure var det ferge til Klaksvika på Ertvågsøya. Frem til 1989 var det også ferge fra Ervik til Hennset og Rendal i Halsa.
Frem til 2019 hadde veien betegnelsen fylkesvei 359.
Michelangelo Luchi
Michelangelo Luchi (født 20. april 1744 i Brescia, død 29. september 1802 i Subiaco) var en av den katolske kirkes kardinaler, og var tilknyttet Den romerske kurie.
Han ble utnevnt in pectore til kardinal i februar 1801 av pave Pius VII, publisert i september 1801, med Santa Maria della Vittoria som tittelkirke.
Han ble prefekt for Indekskongregasjonen i august 1802.
Gramsfjellet
Gramsfjellet er et fjell som ligger i Strand kommune i Rogaland. Fjellet ligger ved Regnarvatnet i området som kalles Leite. Fra Gramsfjellet har man av bygder og grender særlig utsikt mot Bjørheimsbygd og Holta, men det er også god utsikt mot turområdene på Leite.
Christine Ohuruogu
Christine Ohuruogu (født 17. mai 1984 i London) er en britisk friidrettsutøver (kortdistanseløper).
Ohuruogu var med på det britiske stafettlaget som tok VM-bronse under VM i 2005 i Helsingfors på 4 x 400 meter. Året etter vant Ohuruogu overraskende gull på 400 meter under Samveldelekene 2006. Ohuruogu måtte står over EM i Göteborg p.g.a. at hun var utestengt i ett år for å ikke møtt til tre dopingtester.
Under OL 2008 var hun tilbake i toppslag, og tok gull på 400 meter, foran Shericka Williams og Sanya Richards. Hun fikk sølv i London i 2012. Ohuruogu ble verdensmester i Osaka i 2007 og i Moskva i 2013.
Liste over Bhutans konger
Liste over Bhutans konger
Liste over Bhutans konger omfatter normalt kongene i Wangchuk-dynastiet som har hersket i Bhutan siden 1907. Den bhutanske tittelen på kongene etter 1907 er (på bhutanernes språk dzongkha) Druk Gyalpo (dragekongen eller tordenfolkets konge). Fra midten av det 17. århundre var imidlertid tittelen Druk Desi («desi» kan bety regent, men er også oversatt med stattholder) i bruk som betegnelse på landets verdslige overhode og leder i motsetning til det religiøse overhodet Je Khenpo. Druk betyr «tordendragen» som er Bhutans nasjonalsymbol, og Druk Yul er tordendragens land, Bhutan. Landet er det eneste gjenværende kongedømmet i Himalaya.
Transpirasjon
Transpirasjon er fordamping av vann (H2O), fra blader på trær og planter. Formålet bak transpirasjon er å trekke næringsstoffer fra røttene og opp i vekstskuddene. I tillegg er transpirasjon med på å kontrollere temperaturen i planten. Samtidig som vann slippes ut, tar også planten til seg karbondioksid (CO2), som brukes i fotosyntesen. Det finnes to former for transpirasjon: kutikulær transpirasjon og stomatal transpirasjon.
Liste over Bhutans konger
Liste over Bhutans konger
Ngawang Namgyal (født 1594) flyktet fra Tibet til Bhutan ca. 1616 og klarte etter hvert å samle de bhutanske klanene under sin ledelse. Han etablerte et styre basert på en verdslig og en religiøs leder for landet. Utover i det 18. og 19. århundre var Bhutan sterkt preget av indre uro mellom ulike klanledere, en strid som også involverte Det britiske imperiet, senere også Britisk India som hadde store interesser i området.
Transpirasjon
Aller helst vil planten unngå transpirasjon for å ta vare på vannet til fotosyntese. Derfor må planten balansere mellom å ha spalteåpningene åpne for å slippe inn karbondioksid, og å lukke dem for å spare vann. Når man dyrker planter i veksthus, er det viktig å begrense transpirasjon, da transpirasjon øker fuktighet i rommet. Høy fuktighet kan føre til sykdommer. I tillegg vil planter (spesielt snittblomster) dyrket under høy luftfuktighet i veksthus, vil fortsette sin høye transpirasjon når solgt til forbruker hvor det er tørrere luft, og dermed få lavere holdbarhet.
Liste over Bhutans konger
Liste over Bhutans konger
Lista har tatt utgangspunkt i WorldStatesmen.org sin liste, men er supplert med opplysninger fra andre lister. Transkripsjon og stavemåte varierer mellom kildene og det også i noen tilfeller vanskelig å vite hva som er navn og hva som er titler.
Transpirasjon
Mengde transpirasjon bestemmes av forholdet mellom vannpotensial i lufta og vannpotensial i bladet. Et negativt forhold (mindre vann i lufta enn i bladet) vil føre til transpirasjon (vann går ut av bladet). Er det like mye vann i lufta som i bladet, vil det i teorien ikke skje transpirasjon.
Kutikulær transpirasjon
Kutikulær transpirasjon skjer gjennom laget med voks og cutin (kutikula) som beskytter bladenes overflate. Dette er kun en liten del av transpirasjon, da formålet med kutikula er å hindre vann og gass i å passere inn og ut av planten.
Stomatal transpirasjon
Om lag 90 % av transpirasjon skjer gjennom spalteåpninger (stomata). Spalteåpningene hos C3-planter er som regel åpne om dagen for å slippe ut vann og ta inn karbondioksid, og lukker seg om natta for å spare vann. Spalteåpningene består av to lukkeceller som er plassert rundt en pore. Lukkecellene sveller opp eller krymper sammen for å åpne eller lukke spalteåpningene. Denne bevegelsen reguleres av hormonet abscisinsyre (ABA). Om dagen går nivået av ABA ned, og spalteåpningene åpner seg. Om natta øker nivået av ABA, som trigger lukking av spalteåpningene.
Lysintensitet
Etter en periode med mørke (lukkede celler) signaliserer lys at spalteåpningene skal åpnes og transpirasjon startes.
Lyskvalitet
Blått lys (420–490 nm) signaliserer at spalteåpningene skal åpnes og transpirasjon startes. Blått lys er vanlig tidlig på morgenen.
Temperatur
Høye temperaturer (over 30 grader celsius) i området hvor planten vokser kan føre til at spalteåpningene lukker seg og mindre transpirasjon.
Mengde vann i bladet
Blader med mindre vann vil hindre transpirasjon for å unngå uttørking.
CO2-konsentrasjon
Mye karbondioksid i lufta vil føre til lukking av spalteåpninger og mindre transpirasjon.
Fuktighet i jorda/vekstmediet
Ved tørke lukker planten spalteåpningene sine for å redusere transpirasjonen og spare på vannet. Dette kan gå utover næringsopptak i planten.
Luftbevegelser
Mye bevegelser i lufta vil øke transpirasjon. Dette skjer da vanndamp rundt bladet blir blåst bort, og transpirasjon øker.
Knut Ørvig
Knut Ørvig (født 8. mai 1924, død 31. mars 2016 ) var en norsk skuespiller. Ørvig blir regnet som en av pionerene i Riksteatret hvor han arbeidet i nærmere 30 år.
Ørvig var fra Moss og var elev ved Nationaltheatrets elevskole i to år fra 1947 til 1949. Han debuterte på Nationaltheatret i 1947 i Shakespeares Julius Cæsar. Han arbeidet ved Komediateatret i Bergen fra 1949 til 1952. Han var ansatt sammenhengende ved Riksteatret fra 1952-1972 og fra 1983-1994. I perioden 1973-1983 var han skuespiller og turnéleder ved Teatret Vårt i Molde.
Ørvig har blant annet spilt både Jakob Skomaker i Jeppe på Bjerget, Skomaker Fingalsen i Det lykkelige valg, Mikkel Borgen i Ordet, Baloo i Mowgli og tittelrollen i Ole Brumm samt hatt flere filmroller. Noen av hans siste roller var som Polonius i Hamlet (1986), Kraler i Anne Franks dagbok (1987) og Forfatteren i Finnes det tigre i Kongo (1988).
Ørvigs mange år ved Riksteateret kunne innebære et dramatisk turneliv og han fortalte til Romsdals Folkeblad i 1991 :
Knut Ørvig var en allsidig og energisk skuespiller og ingen dramatisk sjanger var fremmed for ham.
L’Avare
L'Avare er en fransk stumfilm fra 1908 regissert av Georges Méliès.
Sandnesavisen
Sandnesavisen var en byavis for Sandnes og omegn. Den ble distribuert gratis til 20 000 husstander i Sandnes kommune. Avisa hadde hovedkontor i Sandnes. Ansvarlig redaktør var Atle Stava.
Avisen startet opp som en ren nettavis i april 2007. Den utviklet seg senere til å bli en papiravis, og første utgave kom i november 2007.
Per i dag (2017) er ikke nettsiden www.sandnesavisen.no lenger tilgjengelig.
Elizabeth Warden
Elizabeth Warden (født 3. februar 1978) er en canadisk svømmer.
Hun representerte Canada under Sommer-OL 2004 i Athen, der hun ble utslått i forsøksheatet på 200 meter rygg.
Hlöðufell
Hlöðufell er et vulkansk platåfjell som ligger sørvest for Langjökull på Island. Hlöðufell ble dannet da lava strømmet ut gjennom isbreen Langjökull i tidsepoken pleistocen. På den tiden var isbreen langt større enn i dag.
Gåsemure
Utbredelse
Gåsemuren vokser på steder med tett og nitrogenholdig jord, gjerne i veigrøfter eller ute ved kysten. Den trives på strender med noe jord og stein, og danner tepper som kan bli relativt dominerende i lav høyde.
Beskrivelse
Bladene er karakteristiske, de sitter vannrett langs den liggende stengelen i grupper på om lag 10-20, og er sterkt flikete eller tannete med små finner imellom. De er mørkt grønne på oversiden, men har hvite eller grå dekkhår på undersiden hvor de fremstår som lysere. Blomstene har fem kronblad og er sterkt gule eller gul-oransje. De danner runde fruktstender med små nøtter som sitter i klaser.
Lorenzo Litta
Lorenzo Litta (født 23. februar 1756 i Milano i Italia, død 1. mai 1820 i Montefalvio ved Sabina) var en av den katolske kirkes kardinaler. Litta var tilknyttet Den romerske kurie og det pavelige diplomati. Han var blant annet nuntius i Polen og senere erkebiskop av Siena 1795–1823.
Han ble utnevnt in pectore til kardinal i februar 1801 av pave Pius VII, publisert i september 1801.
Han var prefekt for Indekskongregasjonen 1803 til franskmennene utviste ham i 1809 og internerte ham i Saint-Quentin og senere i Fontainebleau og til slutt i Nîmes. Han ble prefekt for Kongregasjonen for troens utbredelse i 1814.
I samme slekt var kardinal Alfonso Michele Litta (kreert 1664).
Le Raid New York–Paris en automobile
Le Raid New York–Paris en automobile er en fransk stumfilm fra 1908 regissert av Georges Méliès.
Utansjö
Utansjö er et tettsted i Härnösand kommune i Västernorrlands län i landskapet Ångermanland i Sverige. I 2010 hadde tettstedet 209 innbyggere.
Tromsø badmintonklubb
Tromsø badmintonklubb (TBK) er en badmintonklubb som holder til i Tromsøhallen på Templarheimen i Tromsø. Klubben ble stiftet i 1972. Per 31.12.11 var det 50 betalende medlemmer, en dobling fra året før.
Åsen stasjon
Åsen stasjon er en stasjon som ligger til Nordlandsbanen i Levanger kommune. Den ligger 70,6 moh, 61,40 km fra Trondheim. Stasjonen ble åpnet i 1902 og hadde da en stasjonsbygning tegnet av Paul Armin Due. . Denne brant ned, og dagens stasjonsbygning er fra 1944.
Kateřina Pivoňková
Kateřina Pivoňková (født 6. mai 1979) er en tsjekkisk svømmer.
Hun representerte Tsjekkia under Sommer-OL 2004 i Athen, der hun ble utslått i forsøksheatet på 200 meter rygg.
Konsistoriet april 1969
Konsistoriet april 1969 var det tredje konsistorium hvor pave Paul VI kreerte kardinaler. Det ble holdt 28. april 1969 i Vatikanet.
Mesosyklon
En mesosyklon er et stort område med en spiralformet vertikal luftstrøm, vanligvis knyttet til de stigende luftbevegelsene til superceller i forbindelse med tordenvær. Uvær som har utviklet mesosykloner har ofte kraftig vind ved bakken og kraftig hagl. I tillegg er de ofte nært knyttet opp mot dannelsen av tornadoer.
Definisjon
I en mesosyklon roterer den stigende luften på vei oppover (vanligvis, men ikke alltid syklonsk), og er som oftest knyttet til lokale lavtrykksområder innenfor et kraftig tordenvær. Skalaen på fenomenet er vanligvis mindre enn synoptisk skala (hundrevis av kilometer) og større enn liten skala (hundrevis av meter), og blir kalt mesoskala. Vanligvis har rotasjonen en diameter på 5–15 km, og roterer samme retning som et vanlig lavtrykk (mot klokka på den nordlige halvkule).
Identifisering
Visuelt kan man se en mesosyklon når skybasen har roterende bevegelser. En tornado vil også være et tegn på mesosyklon.
Per Skjerwen Olsen
Per «Lill-Pettern» Skjerwen Olsen (født 26. september 1939 i Oslo) er en norsk tidligere ishockeyspiller og fotballspiller. Han representerte Vålerengens Idrettsforening og Skeid.
Mesosyklon
Hvordan de oppstår
Når de stigende luftstrømmene roterer, kan det bli dannet en roterende sky som synker ned fra mesosyklonen. Når denne roterende skyen synker under skybasen til tordenskyen kan det oppstå et «traktformet nedheng». Dette er det første stadiet i utviklingen av tornadoer.
Per Skjerwen Olsen
Olsen spilte 79 offisielle landskamper i ishockey for Norge, og vant Gullpucken i 1966. Han deltok i vinter-OL for Norge i 1964 i Innsbruck med tiendeplass i ishockey, og i 1968 i Grenoble med ellevteplass i ishockey.
Mesosyklon
Hvordan de oppstår
Man mener at mesosykloner er en av de viktigste faktorene for å få dannet kraftige tornadoer. Dopplerradarer er den beste metoden en har for å kunne oppdage mesosykloner.
Per Skjerwen Olsen
Han er faren til ishockeyspilleren Tom Erik Olsen.
Mesosyklon
Hvordan de oppstår
En annen måte å se utviklingen av mesosykloner og tornadoer på er å tenke seg en stor roterende tordensky. Tornadoer blir vanligvis dannet når tordenværet er på sitt kraftigste og uværet begynner å avta. Dette kommer av at moment og vakuum, som er bygd opp av de store luftmassene som stiger til toppen av troposfæren, skaper en sugerøreffekt nær bakken. Når de stigende luftstrømmene i skyen er i ferd med å gi seg, vil små lommer av varm luft som er igjen ved bakken stige opp i skyen. Vakuumeffekten, som blir skapt når den varme luften ved bakken er i ferd med å forsvinne, fører til at skybasen av tordenskyen blir sugd ned mot bakken. Når den varme luften er borte, vil toppen av tordenskyen og den roterende skybasen suge til seg luft fra et område med diameter på én kilometer eller mindre, nær bakken, og en tornado oppstår. Hvis tordenværet får tilgang på varm luft framfor uværet, kan den holde tornadoen i gang en god stund, men hvis det blir helt slutt på varmluften vil utviklingen stoppe opp og uværet dø ut.
Desmond Piper
Desmond Royle Piper (født 11. oktober 1941 i Melbourne), australsk landhockeyspiller som deltok i de olympiske leker 1964 i Tokyo, 1968 i Mexico by og 1972 i München. Piper vant en olympisk bronsemedalje i landhockey under Sommer-OL 1964 i Tokyo. Han var med på det australsk laget som kom på tredjeplass i landhockeyturneringen bak India og Pakistan. Australia tapte semifinalen med 1-3 mot India og i bronsefinalen møtte de Spania som de slo med 3-2. Piper spilte tre kamper og scoret ett mål i turneringen.
HMS «King George V» (1939)
HMS «King George V» var et slagskip av King George V-klassen som var flaggskip i den britiske hjemmeflåten i den andre verdenskrigen.
HMS «King George V» var operativ fra desember 1940 og ble flaggskip i den britiske hjemmeflåten. Hun deltok i jakten på «Bismarck». Den 27. mai 1941 fikk hun sammen med HMS «Rodney» en rekke treff på det tyske flaggskipet, men fikk ikke senket det på grunn av bunkersmangel. Bismarck ble isteden senket med torpedoer fra krysseren HMS «Dorsetshire».
HMS «King George V» ble senere overført til Middelhavet og var med på å dekke landgangen på Sicilia og transporterte statsminister Winston Churchill hjem etter Teherankonferansen.
Moitié de polka
Moitié de polka er en fransk stumfilm fra 1908 regissert av Georges Méliès.
Jan Roar Thoresen
Jan Roar Thoresen (født 24. mars 1940 i Oslo) er en norsk tidligere ishockeyspiller. Han representerte Vålerengens Idrettsforening.
Thoresen spilte 22 offisielle landskamper for Norge, og deltok under vinter-OL for Norge i 1964 i Innsbruck med tiendeplass i ishockey.
Acanthops falcataria
Utseende
Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.
Carl Øien
Carl Martin Olson Øien (født 7. juni 1876 i Tafjord, død 17. desember 1954) var en norsk blikkenslager og politiker, sentral da Norges Socialdemokratiske Ungdomsforbund ble stiftet i 1903. Han ble valgt som NSUs første formann.
Han var formann i Oslo Arbeiderparti i årene 1911–1912, og ble året etter ansatt som Oslo-partiets sekretær. Han var også medlem av partiets sentralstyre fra 1912 til 1918, og satt i bystyret fra 1914 til 1919.
Da ble han ansatt som forretningsfører for Ullevål havebyselskap.
Georg Smefjell
Georg Smefjell (født 9. juni 1937 i Mysen, død 6. desember 2015 i Oslo) var en norsk ishockeyspiller. Han representerte Ishockeyklubben Tigrene.
Smefjell spilte 62 offisielle landskamper for Norge, og vant Gullpucken i 1969. Han deltok under vinter-OL for Norge i 1964 i Innsbruck med 10.-plass i ishockey, og i 1968 i Grenoble med 11.-plass i ishockey.
Conrad Ahlers
Conrad Ahlers (født 8. november 1922 i Hamburg, død 18. desember 1980 i Bonn) var en tysk journalist og politiker (SPD). Han var i 1950-årene pressemedarbeider for den tyske regjering og Blank-kontoret, forløperen til Tysklands forsvarsdepartement.
I 1962 skrev han en artikkel i Der Spiegel som var kritisk til det tyske forsvaret, og som utløste den såkalte Spiegelaffæren. Ahlers ble arrestert, mistenkt for landsforræderi, men siden fullstendig renvasket. Han var senere statssekretær for regjeringens pressekontor, og medlem av Forbundsdagen for SPD.
Liv og virke
Conrad Ahlers var sønn av en forretningsmann. Hans mor, som var datter av en prest, kom fra øya Krautsand i Elben. Hans far som var en venn av Albert Ballin, var ved begynnelsen av første verdenskrig konsul i Sunderland og satt der internert til 1919.
Ahlers gikk på Heinrich-Hertz-Realgymnasium i Hamburg, men meldte seg allerede mens han var elev, i 1941 frivillig til fallskjermtjeneste. Han tjenestegjorde, til slutt som løytnant, i første fallskjermdivisjon ved østfronten og i Italia (Slaget om Monte Cassino). Etter krigen begynte han å studere sosialøkonomi i Hamburg og deltok i 1947 ved grunnleggelsen av CDUs ungdomsorganisasjon Junge Union.
I forbindelse med en NATO-øvelse kalt Fallex 62, skrev Ahlers en artikkel med overskriften «Bedingt abwehrbereit» (betinget beredt til forsvar). Den uvanlig lange og detaljerte artikkelen, behandlet blant annet Tysklands planer for en atomkrig. Artikkelen utløste arrestordre på blant andre Ahlers og redaktør Rudolf Augstein, for mistanke om landsforræderi. Bak arrestordren sto forsvarsminister Franz Josef Strauß, som handlet på fullmakt fra forbundskansler Konrad Adenauer. Ahlers ble arrestert på feriereise i Spania i oktober 1962, men sluppet fri i desember samme år. I 1965 ble etterforskningen innstilt som grunnløs.
Ahlers var fra 1966 til 1969 under regjeringen Kiesinger, nestleder av regjeringens pressekontor. Han var fra 1969 til 1972 under den sosialliberale koalisjon, som var Willy Brandts første regjering, statssekretær og leder av regjeringens presse- og informasjonskontor. Fra 1972 til 1979 var han medlem av Forbundsdagen for SPD.
Ahler arbeidet senere for Hamburger Morgenpost, Wirtschaftswoche og Deutsche Welle.
Den guineanske skog-savannemosaikken
Den guineanske skog-savannemosaikken (engelsk: The Guinean Forest-Savanna Mosaic) er et belte av skog-savannemosaikk som strekker seg igjennom store deler av Vest-Afrika – fra Senegal i vest til de kamerunske høylandene i øst. Det er en overgangssone mellom de øvre guineanske skogene – bestående av de vestlige guineanske skogene, de østlige guineanske skogene og den guineanske fjellskogen – i sør, og den vestsudanske savannen i nord. Området går igjennom elleve land, og omfatter et område på 673 600 km2. Landskapet er kjennetegnet av slake åser, og har en høyde på rundt 200–500 meter over havet. Det skifter mellom regnskog, vanlig skog og savanne-områder. Elva Niger renner igjennom området. Regionen har et fuktig tropisk savanneklima, der temperaturen varierer mellom 14 °C og 33 °C, og man typisk har mellom 1600 og 2000 mm nedbør i året.
WWF har gitt området status Regionally Outstanding i vurdering av hvor unikt området er med tanke på biodiversitet, og konserveringsstatus Endangered.
Dyreliv
Landskapet er skiftende, man har overganger mellom regnskog, vanlig skog og savannelandskap. Dette gir grunnlag for den store artsrikdommen i området. I regnskogsområdene kan man blant annet finne afrikansk palmeruller, Maxwells duiker, vestafrikansk skogssvin og bongo. I skog- og savanneområdene kan man se bavianer, vanlig og rødflanket duiker, hjelmperlehøne, stripet sjakal, dvergkrokodille og løver. I begge regionene er det vestlig sjimpanse og elefanter. I våtmarkene og i nærheten av elver finnes afrikamanater, flekkoter og buskbukk.
Det finnes to endemiske pattedyr i området, gnagerne Mus mattheyi som finnes i Ghana, og Steatomys jacksoni, som finnes i Ghana og Nigeria. Utover det er det registert 11 endemiske reptiler.
Nasjonalparker
Området er preget av arealendringer i nærheten av menneskelig bebyggelse. De største sammenhengende delene finnes stort sett i nasjonalparker. Disse er Old Oyo nasjonalpark i Nigeria, Bui nasjonalpark og Digya nasjonalpark i Ghana, Badiar nasjonalpark i Guinea samt Marahoué nasjonalpark på Elfenbenskysten.
Jemma Reekie
Jemma Reekie (født 6. mars 1998) er en skotsk friidrettsutøver som konkurrerer i mellomdistanseløp. Hun ble britisk mester på 1500 meter innendørs i 2019, og ble U23-europamester på 800 meter og 1500 meter samme år.
Før 2015
Reekie ble skotsk U16-mester på 800 meter i 2012, og i 2013 ble hun skotsk U16-mester på 800 meter innendørs og utendørs. I 2014 fikk hun sølv på 800 meter i U18-klassen under det skotske juniormesterskapet innendørs, og hun vant 800 meter under det skotske U17-mesterskapet utendørs.
2015
Reekie ble U20-utøver i 2015. Innendørs kom hun på sjetteplass på 800 meter under det skotske mesterskapet innendørs, og hun kom på femteplass på 800 meter under det engelske U20-mesterskapet utendørs i juni. Under skotsk mesterskap i friidrett 2015 kom hun på fjerdeplass på 800 meter, og hun fikk sølv på 800 meter i U20-klassen under det skotske mesterskapet i friidrett for aldersbestemte klasser (Scottish Athletics Age Group Championships).
2016
Under det skotske mesterskapet innendørs i januar 2016 kom Reekie på sjuendeplass på 800 meter, og hun kom på andreplass på 1500 meter under Scottish Universities Championships innendørs. I februar vant hun 1500 meter under det engelske U20-mesterskapet innendørs, og hun kom på femteplass på 800 meter. Under det skotske U20-mesterskapet innendørs vant hun 1500 meter, og hun fikk sølv på 800 meter bak Kelsey Stewart.
Utendørs deltok hun i det engelske U20/U23-mesterskapet i friidrett, og kom der på fjerdeplass på 800 meter i U20-klassen. Hun deltok i Britisk mesterskap i friidrett 2016, men ble der slått ut i forsøksheatet på 800 meter. I august fikk hun sølv på 1500 meter under det skotske seniormesterskapet i friidrett, bak Emily Dudgeon, og hun vant 800 meter og 1500 meter under det skotske U20-mesterskapet i friidrett.
2017
Hun satte personlig rekord på 800 meter under det skotske mesterskapet innendørs i 2017, med 2:05,52, og fikk der sølv bak Mhairi Hendry. Hun deltok i Britisk mesterskap i friidrett innendørs 2017, som også var det britiske uttakningsstevnet for EM innendørs (British Athletics Indoor Team Trials), og kom der på fjerdeplass på 1500 meter. Hun deltok også i det engelske U20-mesterskapet innendørs, og fikk der gull på 1500 meter og sølv på 800 meter, bak Isabelle Boffey.
Reekie vant 1500 og 3000 meter under det engelske U20-mesterskapet utendørs i juni. Hun kom på sjuendeplass på 1500 meter under Britisk mesterskap i friidrett 2017. Hun ble tatt ut til å delta i U20-EM i friidrett 2017 i Grosseto i Italia, og hun vant der 1500 meter, og hun kom på fjerdeplass på 3000 meter. I august ble hun skotsk mester på 800 meter.
2018
I januar ble hun skotsk mester på 1500 meter innendørs. Under Britisk mesterskap i friidrett innendørs 2018 kom hun på femteplass på 1500 meter. Hun deltok i Britisk mesterskap i friidrett 2018, og kom der på andreplass på 1500 meter, bak Laura Weightman. I juli representerte hun Storbritannia under Verdenscupen i friidrett 2018 (2018 Athletics World Cup), og fikk der bronse på 1500 meter, med ny personlig rekord på 4:09,05.
Hun deltok i 2018 Anniversary Games (London Grand Prix), som var en del av Diamond League 2018, og kom der på 13.-plass på 1 mile. Hun satte der personlig rekord på 1 mile med 4:27,16, og hun fikk også personlig rekord på 1500 meter underveis, med 4:06,11. Under EM i friidrett 2018 kom hun på åttendeplass i sitt forsøksheat på 1500 meter, og nådde ikke finalen. Hun deltok i ISTAF i Berlin i september, og kom der på fjerdeplass på 1000 meter.
2019
Hun vant 800 meter under det engelske U23-mesterskapet i friidrett, tre hundredeler foran Ellie Baker, og hun kom på sjuendeplass på 1500 meter under Golden Spike i Tsjekkia. Under U23-EM i friidrett 2019 vant hun 800 meter og 1500 meter. I august deltok hun i Britisk mesterskap i friidrett 2019, og fikk der sølv på 1500 meter, bak Sarah McDonald. Hun deltok også i VM i friidrett 2019, men fikk 32. beste tid i forsøksheatene, og nådde ikke semifinalen.
2020
Under Millrose Games i New York kom hun på tredjeplass på 1 mile, og hun vant 1500 meter under Müller Indoor Grand Prix i Glasgow. Hun vant 800 meter under Meeting Hauts-de-France i Frankrike.
Utendørssesongen 2020 ble påvirket av koronaviruspandemien, og hennes første utendørsstevne var Triveneto Meeting i Italia, der hun vant 800 meter, to hundredeler foran sin lagvenninne Laura Muir. Hun kom på fjerdeplass på 1000 meter under Herculis 2020, som inngikk i Diamond League 2020, men på grunn av koronaviruspandemien var stevnene i Diamond League 2020 frittstående stevner. Hun vant 800 meter under BAUHAUS-galan 2020, og hun vant samme distanse under Golden Gala 2020.
2021
Jemma Reekie deltok for landet sitt på 800 meter under Sommer-OL 2020 i Tokyo og kom på 4. plass i finalen.
Ramvik
Ramvik er et tettsted i Härnösand og Kramfors kommuner i Västernorrlands län i landskapet Ångermanland i Sverige. I 2010 hadde tettstedet 691 innbyggere, hvorav 689 i Härnösand kommune og 2 i Kramfors.
Annemieke Bes
Annemieke Bes (født 16. mars 1978) er en nederlandsk seiler som spesialiserer seg i matchracing. Under Sommer-OL 2012 i London representerte hun landet sitt, der hun ble nummer 8. Hun tok sølv under Sommer-OL 2008 i 470.
Den romantiske veien
Den romantiske veien (tysk: Romantische Straße) er en 366 km lang strekning mellom Würzburg og Füssen via blant annet Rothenburg ob der Tauber, i de tyske delstatene Bayern og Baden-Württemberg. Betegnelsen Den romantiske veien ble innført av reiselivet i 1950-årene. Byene har i behold bygninger som unngikk å bli helt ødelagt under bombingen mot slutten av andre verdenskrig.
Det finnes en egen trasé for syklister; Radfernweg romantische Straße. Denne går innom de samme byene, men på enten egne sykkelveier eller på mindre og smalere sideveier.
Ruten
Fra nord til sør:
Karen Lee
Karen Lee (født 1. januar 1983) er en britisk svømmer.
Hun representerte Storbritannia under Sommer-OL 2004 i Athen, der hun ble utslått i forsøksheatet på 200 meter rygg.
Montréal
Montréal (engelsk skriveform: Montreal, uttales // på fransk og // på engelsk) er den største byen i provinsen Québec i Canada. Den er også Canadas nest mest folkerike by, etter Toronto, og verdens nest største franskspråklige by etter Paris. Montréal ligger sørvest i Québec, omtrent 200 km sørvest for provinsens hovedstad Québec by og 150 km øst for Ottawa, Canadas hovedstad. Byen ligger på den fluviale øya Île de Montréal («Montréal-øya») ved samløpet av elvene Ottawa og St. Lawrence.
Wilhelm Souchon
Wilhelm Anton Souchon (født 2. juli 1864 i Leipzig, død 13. januar 1946 i Bremen) var en tysk offiser (admiral) i Keiserriket Tysklands og Det ottomanske rikes tjeneste under første verdenskrig. Han hadde kommando over den keiserlige tyske marines middelshavsskvadron i krigens første dager. Hans initiativ i denne kommandoen gjorde at han fikk en avgjørende innflytelse ved det at Det ottomanske rike fant å tre inn i krigen på Sentralmaktenes side.
Montréal
Totalt 3 635 571 innbyggere (2006) bor i «Stor-Montréal», som blant annet omfatter byene Laval og Longueuil. 52,4 % av innbyggerne har fransk som morsmål, 32,4 % har ulike innvandrerspråk som morsmål, mens 12,5 % har engelsk som morsmål. Omtrent 70% av befolkningen bruker fransk daglig.
Wilhelm Souchon
Bakgrunn
Han stammet fra en tysk familie med fransk hugenottisk bakgrunn.
Montréal
Montréal arrangerte Verdensutstillingen i 1967 (Expo '67), og var vertsby for Sommer-OL 1976.
Det finnes to franskspråklige universitet i Montréal. Université de Montréal er byens største franskspråklige universitet. Universitetet ligger i området Côte des Neiges, og dekker de fleste fagretninger. Université du Québec à Montréal er et offentlig universitet og del av universitetsnettverket Université du Québec. To engelskspråklige universitet holder til i byen, Concordia University og det meget anerkjente McGill University.
Wilhelm Souchon
Krigsinnsats
Etter to dagers forhandlinger fikk han lov til å seile med sine skip til Konstantinopel, der de deretter ble offisielt overført til den osmanske flåte. Souchon ble utnevnt til øverstkommanderende for den osmanske flåte og tjenestegjorde i denne stilling frem til september 1917. Denne tyske gest gjorde stort positivt inntrykk på den tyrkiske befolkning; ved krigens utbrudd hadde den britiske First Lord of the Admiralty Winston Churchill gjort et minst like stort men negativt inntrykk da han «rekvirerte» uten kompensasjon to nesten ferdigbygde tyrkiske krigsskip som ble bygget i britiske verft, Sultan Osman I og Reshadieh, som var blitt finansiert ved gaver fra det tyrkiske folk. (Skipene gikk inn i Royal Navys tjeneste som HMS Agincourt og HMS Erin.) Etter Souchons dristige seilas til Konstantinopel kansellerte tyrkerne den 15. august 1914 sin marineavtale med Storbritannia, og Royal Navys representasjon under admiral Arthur Limpus måtte forlate landet.
Den 29. oktober dro Souchons flåte ut på tokt i Svartehavet, et raid som skulle bringe Det osmanske rike inn i krigen på tysk side. Hans skip beskjøt de russiske svartehavshavnene Sevastopol, Odessa og andre, ødela den russiske minesveiper Prut og la ut flere minefelter i havet. Omtrent samtidig angrep britiske flåtestyrker tyrkiske handelsskip utenfor Smyrna. Den 2. november 1914 erklærte Russland krig mot Det osmanske rike, britene fulgte opp den 5. november, og den 12. november erklærte osmanenes regjering offisielt krig mot Trippelententen.
De tre neste årene bestrebet Souchon seg på å reformere den osmanske flåte, mens han foretok en rekke angrep på russisk sjøfart og russiske havner og kystbefestninger i Svartehavet.
Souchon vendte tilbake til Tyskland i september 1917 og fikk kommando over den fjerde slagskipsskvadron i Hochseeflotte under Operation Albion. Ved krigsslutt var han kommandant for den keiserlige flåtebasen i Kiel.
Etter tjenesten
Souchon ble pensjonert fra tjenesten i 1919. Han døde i Bremen den 13. januar 1946.
Annet
Hans nevø Hermann Souchon (1894–1982) myrdet Rosa Luxemburg.
30 Seconds to Mars (album)
30 Seconds to Mars er et studioalbum av den amerikanske rockegruppen Thirty Seconds to Mars. Albumet, som er gruppens debutalbum, ble sluppet 27. august 2002 og er produsert av Bob Ezrin, Brian Virtue og Thirty Seconds to Mars. Det ble spilt inn i 2001 og 2002.
Ronglan stasjon
Ronglan stasjon er en stasjon som ligger til Nordlandsbanen i Levanger kommune i Trøndelag. Den ligger 61,64 moh, 69,65 km fra Trondheim. Stasjonen ble åpnet i 1902 og stasjonsbygningen er tegnet av Paul Armin Due.
Svømming under EM i svømmesport 2012 – 50 meter fri menn
Øvelsen 50 meter fri menn under Europeisk langbanemesterskap i svømming 2012 ble avholdt 26.–27. august. Forsøksheatene og semifinalene fant sted 26. mai og finalen 27. mai
Rekorder
Før konkurransen var gjeldende verdens-, europa- og mesterskapsrekord som følger:
Forsøksheat
53 svømmere fordelte seg 7 heat i øvelsen.
Semifinaler
De åtte raskeste svømmerne gikk videre til finalen.
Finale
Finalen ble arrangert 27. mai kl. 17:05.
Stående lagring
Stående lagring er en teknikk for datalagring på magnetiske lagringsmedier. Det går ut på at magnetfeltene legges loddrett i forhold til overflaten av lagringsmediet. Dette kan nemlig gjøres mer kompakt enn vannrett som tradisjonelt har blitt brukt. Teknikken brukes på nye harddisker, og har blitt testet på magnetbånd.
Margareta av Antiokia
Margareta (født i Antiokia i Syria, i dag Tyrkia, død samme sted 305) er en helgen. Hun er også kjent som Margareta av Antiokia og av og til omtalt som St. Margrethe i norsk kunsthistorie. Hun var jomfru og martyr. Hun mistet tidlig sin mor. Faren var hedningepresten Aedesius som så med liten velvilje på en kristentro hun, uten hans vitende, hadde opparbeidet seg hos en fostermor. Hun avviste bryllupsforslaget fra Olybrius og ble på grunn av dette torturert (fakkel og kam). Flere mirakler er omtalt som å bli slukt av satan i drage-skikkelse før hun til slutt ble halshogd.
En kirke ble bygget over hennes grav, og hun nevnes først av Rabanus Maurus rundt år 800. Korsfarerne bragte hennes navn vestover, og relikviene ble flyttet rundt i Italia i 908 og 1145. Hun er også nevnt i Den gyldne legende.
Hun feires av Den katolske kirke, og er en av De fjorten nødhjelpere. Hun er en av de som viste seg for Jeanne d’Arc i hennes visjoner. I Den anglikanske kirke feires hun den 20. juli; i England ble hennes kult formelt avskaffet i 1969, men er fremdeles latent intakt og over 250 kirker er viet henne. I Norge er blant annet Alstahaug kirke viet St. Margareta, og hun er også opphavet til den kirkelige minnedagen Marit Vassause. I Torpo stavkirke finnes en baldakin med fremstillinger fra hennes liv. I Maridalen ved Oslo står ruinene av en kirke bygget omkring midten av 1200-tallet som ble restaurert i 1934 og er dermed Oslos andre best bevarte middelalderkirke etter Gamle Aker kirke. St. Margaretha, de gifte kvinners skytshelgen, har gitt kirken dens navn, Margaretakirken.
Den ortodokse kirke kaller henne Marina og feirer 17. juli. Hun er også assosiert med St. Pelagia som er lingvistisk det samme som Marina, og skal ha vært kalt Margarito. En ikke-verifisert legende har henne som en transformasjon av den klassiske Afrodite.
Secunderabad
Secunderabad er en by i delstaten Telangana i India og en forstad til byen Hyderabad. Den tilhører distriktet Hyderabad og hadde ved folketellingen i 2011 en befolkning på 213,698. Byen Secunderabad var i kolonitiden britenes hovedsete i staten Hyderabad.
Historie
Byen Secunderabad ble grunnlagt i 1806 av Det britiske ostindiske kompani. Den er oppkalt etter Sikander Jah, den tredje nizam av Hyderabad, og lå like nord for byen Hyderabad, adskilt av innsjøen Hussain Sagar. Secunderabad var britenes hovedsete i staten Hyderabad og var stedet der den britiske resident holdt til. Britene hadde også en garnison stasjonert i Secunderabad.
I desember 1945 overførte Storbritannia Secunderabad til staten Hyderabad.
Byen er stedet der nobelprisvinneren Ronald Ross gjorde studier av malaria og malariaparasitter.
Dorchester (Dorset)
Dorchester er en markedsby i Dorset, England. Den ligger ved elven Frome, omkring 32 km vest for Poole og 8 km nord for Weymouth. Dorchester har vært administrasjonsby for grevskapet siden 1305, og er også administrasjonssenter for distriktet West Dorset. Selve byen har drøyt 19 060 innbyggere (2011), og med nærområdet er det omkring 40 000 mennesker.
Det er to jernbanestasjoner, med forbindelse til London, Southampton og Bristol. A35 gikk tidligere gjennom byen, men siden slutten av 1980-årene har den vært ført utenom.
The Dinosaur Museum i Dorchester er det eneste i Storbritannia som er dedikert til dinosaurer.
Charles, prinsen av Wales, sto bak konstruksjonen av Poundbury, en eksperimentell, selvforsynt landsby rett øst for bygrensen.